Hugo Almeida

Hugo Miguel Pereira de Almeida, bekannt as Hugo Almeida (* 23. Mai 1984 in Figueira da Foz, Portugal) is en portugeeschen Footballspeler. He hett bit 2010 för SV Werder Bremen in de Football-Bundsliga speelt.

 Sien Weg as Footballer 
 Vereen 
Almeida sien Weg güng los bi Naval 1º Maio. Later wessel he na’n FC Porto. Dor hett he in dat Johr 2000 en Profiverdrag unnerschreven. Man he keem dor nich richtig to Potte un dor is he üm utlehnt wurrn an União Leiria un Boavista Porto. To de Speeltied 2006/2007 hett Werder Bremen em utlehnt un möss dor bi 1 Mio. € för betahlen. Bavenhen is noch en Koopoptschoon afslaten wurrn, de lä bi 3,5 Mio. €. Düsse Optschoon hett Werder an’n 21. Mai 2007 trocken. Dormols hett de Vereen Almeida bit 2011 unner Verdrag nahmen. 
Bi Werder hett he mit siene Doren gegen Ajax Amsterdam un gegen Celta Vigo dorför sorgt, dat de Vereen bit in dat Halffinaal vun den UEFA-Cup intagen is. In de Saison 2007/2008 stünn he an de Siet vun Rosenberg, Boubacar Sanogo un Ivan Klasnic in’n Werder-Storm un dat güng hen un her, wen nu spelen dröff. 2008/2009 is de Sake för em nich eenfacher wurrn: Klasnic is woll weggahn, man Werder hett för em Claudio Pizzarro hoolt. Achterna seeg dat so ut, dat Rosenberg un Pizzarro de Nummer-1-Storm ween sünd un Sanogo un Almeida de tweete Rege vörstellen. 

To de Winterpaus vun de Saison 2010/11 is he för 2 Million Euro to'n törkschen Eerstligisten Beşiktaş Istanbul wesselt. 

 Natschonalmannschop 
Hugo Almeida is 2006 Stammspeler in de Natschonalmannschop vun Portugal wurrn. Vördem harr he bloß een Mol för sien Land speelt. Bavenhen hett he bi de Olympsche Summerspelen 2004 in Athen mitmaakt. Sien eerst Door för de A-Mannschop hett he in dat EM-Qualifikatschoonsspeel gegen Aserbaidschan schaten. Bi de Football-Weltmeesterschop 2006 in Düütschland weer he nich dorbi, man bi de EM 2008 in Öösterriek un de Swiez is he vun Cheftrainer Luiz Felipe Scolari beropen wurrn und ok bi de Europameesterschap 2012 keem he to'n Insatz.

 Rekorden 
 An’n 22. September 2007 hett Hugo Almeida in dat Speel gegen den VfB Stuttgart en dubbelten Rekord upstellt. Na veer Minuten harr he binnen föfftig Sekunnen al tweemol drapen. So gau harr dat noch nie nich en Speler för em schafft un so fröh in dat Speel ok nich.http://www.werder.de/aktuelles/news/meldung.php?id=11571 
 An’n 20. Oktober 2007 hett Almeida dat 2.500 Bundsliga-Door för den SV Werder Bremen schaten.

 Wat he schafft hett 
 DFL-Ligapokal-Winner 2006 mit Werder Bremen

 Weblenks 
 Werder.de – Över den Speler

 Borns 

Kategorie:Footballspeler
Kategorie:SV Werder Bremen
Kategorie:Börger von Portugal
Kategorie:Mann
Kategorie:Olympiadeelnehmer (Portugal)
Kategorie:Boren 1984